Τζιλ Σόλεν

Η **Τζιλ Σόλεν** (αγγλ. **Jill Schoelen**) γεννημένη στις 21 Μαρτίου του 1963 στο Μπέρμπανκ της Καλιφόρνια είναι μια Αμερικανίδα ηθοποιός. Με μαύρα μάτια και μαλλιά και τη  χαρακτηριστική βραχνή φωνή της υπήρξε μια από τις λιγότερο συμβατικές "σκριμ κουήνς" της δεκαετίας του '80.

## Βιογραφία - Σταδιοδρομία
Κόρη της γνωστής σχεδιάστριας μόδας Ντόροθι Σόλεν, γεννήθηκε και μεγάλωσε στην Καλιφόρνια. Σπούδασε υποκριτική και ξεκίνησε τη σταδιοδρομία της συμμετέχοντας σε τηλεταινίες και σήριαλ. Η πρώτη της εμφάνιση γίνεται σε ηλικία 17 ετών στην τηλεταινία *Best of Times* (1981) δίπλα στον επίσης πρωτοεμφανιζόμενο Νίκολας Κέιτζ. Ακολουθούν τηλεοπτικές σειρές όπως το ιδιαίτερα δημοφιλές στην Ελλάδα *Little House on the Prairie* (*[[Το μικρό σπίτι στο λιβάδι]]*) και *T.J. Hooker*. Η πρώτη της κινηματογραφική εμφάνιση είναι στην κωμωδία του Τζόελ Σουμάχερ *D.C. Cab* (1983). Ακολουθούν κάποιες νεανικές ταινίες και το 1985 συμμετέχει για πρώτη φορά σε μια ταινία τρόμου, μια επιλογή που θα σημαδέψει την μετέπειτα καριέρα της. Ξεκινώντας με το *Chiller* (1985) του Γουές Κρέηβεν θα εμφανιστεί σε πολλές ακόμα ταινίες τρόμου αποκτώντας το δικό της κοινό. Το 1987 πρωταγωνιστεί στο καλτ πλέον θρίλερ *The Stepfather* και γίνετε ευρέως γνωστή. Ακολουθεί μια ακόμα επιτυχία με το *The Phantom of the Opera* (1989).

Ενώ όλα δείχνουν ένα λαμπρό μέλλον και ακόμα μεγαλύτερη καταξίωση η μετέπειτα συμμετοχή της σε ταινίες χαμηλού ποιοτικά επιπέδου όπως τα φιλμ *Curse II: The Bite* (1989), *Cutting Class* (1989) και *Popcorn* (1991) οδηγούν την καριέρα της σε απαξίωση. Μια δυναμική επιστροφή με την τηλεταινία *When a Stranger Calls Back* (1993) δεν στάθηκε αρκετή για την οριστική της επιστροφή στις επιτυχίες και έτσι το 1996 αποσύρεται από το χώρο για να αφοσιωθεί στο μεγάλωμα των παιδιών της.

## Προσωπική ζωή
Η Τζιλ διατηρούσε σχέση στο παρελθόν με τον γνωστό ηθοποιό Μπραντ Πιτ. Γνωρίστηκαν στα γυρίσματα της ταινίας *Cutting Class* και αρραβωνιάστηκαν λίγο μετά. Ο αρραβώνας διαλύθηκε μετά από 3 μήνες. Το 1993 παντρεύεται τον μουσικοσυνθέτη Άντονι Μαρινέλι με τον οποίο και απέκτησε δύο παιδιά. Σήμερα ζει στο Ενσίνο της Καλιφόρνια.

## Φιλμογραφία
### Ταινίες
* 2004 – "She Kept Silent"
* 1995 – "Not Again!" 
* 1993 – "There Goes My Baby" 
* 1993 – "Triumph Over Disaster: The Hurrican Andrew Story" (Τηλεταινία)
* 1993 – "When a Stranger Calls Back" (Τηλεταινία)
* 1992 – "Adventures in Spying"
* 1992 – "State of Mind"
* 1991 – "Rich Girl"
* 1990 – "Popcorn"
* 1989 – "Cutting Class"
* 1988 – "Phantom of the Opera"
* 1988 – "Curse II: The Bite"
* 1988 – "The Gambler"
* 1987 – "The Stepfather"
* 1987 – "Billionaire Boys Club" (Μίνι σειρά)
* 1986 – "Babes In Toyland" (Τηλεταινία)
* 1986 – "Shattered Spirits" (Τηλεταινία)
* 1985 – "Hot Moves"
* 1985 – "That Was Then, This Is Now" 
* 1985 – "Thunder Alley"
* 1985 – "Chiller" (Τηλεταινία)
* 1983 – "Happy Endings" (Τηλεταινία)
* 1983 – "D.C. Cab"
* 1982 – "Great Day" (Πιλότος σειράς)
* 1981 – "Best of Times" (Τηλεταινία)

### Σειρές
* 1994 – "Diagnosis Murder", επεισόδιο "Shaker"
* 1992 – "The Heights", επεισόδιο "Shooting Stars" 
* 1989 – *[[Η συγγραφέας ντετέκτιβ]]*, επεισόδιο "Truck Stop"
* 1983 – "T.J. Hooker", επεισόδιο "Sweet Sixteen and Dead"
* 1982 – ''Το μικρό σπίτι στο λιβάδι'', επεισόδιο "Love"

## Εξωτερικοί σύνδεσμοι
*Η Τζιλ Σόλεν στην IMDb
*Ανεπίσημη ιστοσελίδα θαυμαστών
*Trailers και αποσπάσματα από ταινίες και σειρές

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης